《初十日早起》
宋代·赵蕃

此风动地木欲折，雨既不成当作雪。
黄昏侧听到鸡鸣，才有飘萧兴骚屑。
虽然风力犹未止，雨耶雪耶知孰是。
几将被褐出门看，不待足前成辟易。
迟明乃知雪未就，雨亦甚微风独吼。
晨炊未暇询无有，亟令问讯邻家酒。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。